|  |
| --- |
|  |
|  |

 **РЕПУБЛИКА БЪЛГАРИЯ**

 Министерство на здравеопазването

**О Б Я В Л Е Н И Е**

На основание чл. 10а, ал. 1 и ал. 2 от Закона за държавния служител и чл. 14, ал. 1 и ал. 2 и ал. 4 от Наредбата за провеждане на конкурсите и подбора при мобилност на държавни служители

**О Б Я В Я В А К О Н К У Р С**

 За длъжността „младши експерт“ в дирекция „Здравно-информационни системи“ в Министерството на здравеопазването – 1 щатна бройка.

 **Кратко описание на длъжността:**

Поддръжка и опериране на компютърни системи и мрежи, както и инсталиране на приложен и системен софтуер, консултативна помощ и планиране на информационни ресурси.

 **Минимални изисквания съгласно Класификатора на длъжностите в администрацията и специфични изисквания, предвидени в нормативни актове за заемане на длъжността:**

 1. образователно-квалификационна степен – „професионален бакалавър по….“;

 2. професионална област – Социални, стопански и правни науки; Технически науки;

 3. минимален ранг за заемане на длъжността – V младши ранг;

 4. минимален професионален опит – не се изисква.

 **Допълнителна квалификация/обучение:**

1. владеене на чужд език – писмено и говоримо;
2. компютърна грамотност MS Office: MS Word, MS Excel, Internet.

Длъжността се заема по служебно правоотношение, като кандидатите следва да отговарят на условията на чл. 7 от Закона за държавния служител. Индивидуалният размер на основната месечна заплата за длъжността се определя в степен на основна заплата в зависимост от професионалния опит на спечелилия конкурса кандидат, съгласно чл. 67, ал. 4 от Закона за държавния служител, чл. 8 - 9 от Наредбата за заплатите на служителите в държавната администрация и Вътрешните правила за заплатите на служителите на Министерството на здравеопазването.

**Срок и място за подаване на документи:**

* 1. Министерството на здравеопазването;
	2. Адрес: гр. София, пл. Света Неделя № 5, Център за административно обслужване.

3. В срок от 10 дни от публикуването на обявата кандидатите да представят лично или чрез упълномощено лице необходимите документи за участие в конкурс на служител в Центъра за административно обслужване на Министерството на здравеопазването.

 **Необходими документи за участие в конкурса:**

1. заявление по образец за участие в конкурс – приложение № 3 към чл. 17, ал. 2 от Наредбата за провеждане на конкурсите и подбора при мобилност на държавни служители (НПКПМДСл);

2. декларация по чл. 17, ал. 3, т. 1 от НПКПМДСл от кандидата, за следните обстоятелства: неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност;

3. копие от документи за придобита образователно-квалификационна степен, допълнителна квалификация и правоспособност, които се изискват за длъжността;

4. копие от официални документи, удостоверяващи притежаването на професионален опит: трудова книжка и/или служебна книжка и/или осигурителна книжка и др. (ако притежават такива);

5. подробна автобиография;

6. копие от документ за придобит ранг (ако притежават такъв);

7. копие от документ за компютърни умения (ако притежават такъв);

8. копие от документ, удостоверяващ владеенето на чужд език (ако притежават такъв);

9. други документи, които са свързани с изискванията за заемането на длъжността.

Професионалният опит за извършване на дейност в чужбина се доказва с официални документи, издадени от компетентен орган или компетентно длъжностно лице, в съответствие с националното право на съответната държава.

 Документите, издадени в чужбина, се предоставят в легализиран превод на български език и след необходимото признаване и легализация от съответните оправомощени органи в Република България.

**Начин на провеждане на конкурса:**

1. Решаване на тест за познания от професионалната област на длъжността и относно администрацията;

1. Провеждане на интервю.

 Общодостъпно място, на което ще се обявяват списъците или други съобщения във връзка с конкурса:интернет страницата на Министерството на здравеопазването: [www.mh.government.bg](http://www.mh.government.bg) и информационното табло в сградата на Министерството на здравеопазването, гр. София, пл. Света Неделя № 5.

**Подаването на заявлението и приложенията към него се извършва лично или чрез пълномощник. Документите могат да се подадат и по електронен път на адрес:** **hr@mh.government.bg****, като в този случай заявлението по чл. 17, ал. 2 от НПКПМДСл, декларацията по чл. 17, ал. 3, т. 1 от НПКПМДСл и информирано съгласие по Закона за защита на личните данни** **следва да бъдат подписани от кандидата с електронен подпис****.**

Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

 Длъжностна характеристика за конкурсната длъжност ще се предоставя на кандидатите при подаване на документите.